عصر التنوير و افكار التنوير اللى شجعت الناس على استخدام عقولهم و انتقاد النظام الملكى وقتها و تبنيهم الديموقراطيه و ظهور الليبراليه و بداية ظهور الاشتراكيه و انتعاش كبير لافكار فلسفيه تانيه. 1740 حرب الخلافه النمساويه اتسببت فى ديون كبيره لفرنسا. 1756 بدأت حرب السبع سنين و فيها ديون فرنسا زادت جامد و فى الاخر فرنسا خسرت الحرب. 1774 تتويج لويس الستاشر فى رانس. 1775 بدأت حرب الاستقلال الامريكانيه (1775–1783). 1778 فرنسا اعلنت الحرب على بريطانيا و ساعدت الامريكان , و بعتت فلوس كتيره و قوات عشان تساعد الامريكان فى الثوره بتاعتهم. 1781 طلوع قانون سيجر اللى بيمنع غير النبلا من دخول سلك الضباط فى الجيش. 1783 انفجار بركان فى ايسلندا و و برودة الجو و تغير المناخ و كمان فشل فرنسا فى الاعتماد على محصول البطاطس كمحصول اساسى و قلة المحاصيل و بداية مجاعه فى فرنسا. اتفاقية باريس : بتنهى الحرب مع بريطانيا . و نجاح الامريكان ضد القوات الاوروبيه و بريطانيا بيشجع السياسيين الفرنساوين على طلبات الاصلاح السياسى فى فرنسا. 1785 تورط الملكة مارى انطوانيت.فى قضية العقد الالماظ و زيادة سوء سمعتها زياده عند الشعب. 1786 20 اغسطس: وزير الماليه كالون بيوضح للملك لويس ان الوضع المادى و المالى فى فرنسا صعب و حرج جدا .